Sebastian Stan

Sebastian Stan (lahir Ogos 13, 1982) ialah seorang pelakon Romania Amerika dikenali dengan peranannya sebagai James Buchanan "Bucky" Barnes/Winter Soldier dalam Marvel Cinematic Universe. Beliau juga muncul dalam filem 2010, Black Swan. Di televisyen, Stan melakonkan watak Carter Baizen dalam Gossip Girl, Putera Jack Benjamin dalam Kings, Jefferson dalam Once Upon a Time dan T.J. Hammond dalam minisiri, Political Animals. Pada tahun 2015, beliau membintangi Ricki and the Flash dan The Martian.

Kehidupan awal
Stan dilahirkan di Constanța, Romania. Ketika berumur 8 tahun, beliau dan ibunya berpindah ke Vienna, Austria dimana ibunya diambil kerja sebagai seorang pemain piano. Empat tahun kemudian, mereka berpindah ke Rockland County, New York selepas ibunya berkahwin dengan Anthony Fruhauf, guru besar Rockland Country Day School.

Karier filem dan televisyen
Selepas beberapa peranan dalam televisyen dan filem termasuk The Covenant dan Gossip Girl, Stan mendapat peranan utama dalam siri 2009, Kings sebagai Putera Jack Benjamin. Pada tahun 2010, beliau muncul dalam filem thriller, Black Swan. Stan juga mula menjalani penggambaran filem seram, The Apparition pada bulan Februari tahun itu; filem ini ditayangkan pada Ogos 24, 2012. Stan melakonkan watak Blaine dalam Hot Tub Time Machine pada bulan Mac 2010. Pada bulan Julai 2011, beliau melakonkan watak Bucky Barnes dalam Captain America: The First Avenger, berdasarkan karakter Marvel Comics.

Pada tahun 2012, beliau membintangi filem thriller, Gone dan mula mempunyai peranan dalam Once Upon a Time sebagai Mad Hatter. Beliau juga muncul dalam minisiri USA Network, Political Animals. Pada tahun 2013, Stan melakonkan watak Hal Carter dalam Picnic, di Teater American Airlines, New York. Pada tahun 2014, Stan menyambung wataknya sebagai Bucky Barnes dalam Captain America: The Winter Soldier.

Pada tahun 2015, Stan melakonkan watak Joshua dalam Ricki and the Flash, dan membintangi The Martian sebagai Dr. Chris Beck. Beliau menyambung wataknya sebagai Winter Soldier dalam Captain America: Civil War, ditayangkan pada tahun 2016.

Kehidupan peribadi
Stan mempunyai hubungan dengan bintang Gossip Girl, Leighton Meester diantara tahun 2008 dan 2010, dan mempunyai hubungan dengan bintang Once Upon a Time, Jennifer Morrison dari bulan Mei 2012 sehingga Ogos 2013. Beliau mula mempunyai hubungan dengan bintang Spread, Margarita Levieva pada pertengahan tahun 2014.

Filmografi

Filem

Rujukan

Pautan luar
 
 

Kelahiran 1982
Pelakon lelaki Amerika Syarikat
Pelakon filem Amerika Syarikat
Pelakon televisyen Amerika Syarikat
Orang hidup